16/06/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 11 de xuño de 2020 pola que se concede a autorización administrativa previa e de construción dunha instalación de distribución eléctrica no concello de Miño (expediente IN407A 2019/177-1)

Resolución de 11 de xuño de 2020, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Miño (expediente IN407A 2019/177-1) Expediente: IN407A 2019/177-1 Promotor: UFD Distribución Electricidad, S. A. Denominación da instalación: MODIFICADO 1 DO PROXECTO PARA RETRANQUEO LMT PED705 SAN XOÁN DE VILANOVA. Concello: Miño FEITOS 1. O 9 de decembro de 2019, o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25/10/2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o Regulamento electrotécnico para baixa tensión.6. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25/10/2017). 7. As características técnicas da instalación son as seguintes:  Retensado liña eléctrica de media tensión aérea PED-705, a 15 kV (entre apoios n.º47 e n.º49 proxectado), de 0,183 km, coa orixe no apoio n.º 47 existente da LMT PED-705, no tramo entre a derivada ao CT Vilanova Augas (Expte.86/04) e derivada ao CT San Juan Vilanova (Expte.27.900) a retirar, con condutor tipo LA 110 mm² Al existente, e final no apoio n.º 49 proxectado que substitúe ao existente da LMT PED-705 (Expte.33.232), no tramo entre a derivada ao CT Vilanova Augas e a derivada ao CT San Juan Vilanova (Expte.27.900).  Liña eléctrica de media tensión aérea PED-705, a 15 kV (entre apoios n.º 58 proxectado e n.º 60), de 0,312 km, coa orixe no apoio n.º 58 proxectado que substitúe ao existente da LMT PED-705, no tramo entre a derivada ao CT San Juan Vilanova (Expte.27.900) a retirar e a derivada ao CT particular J. Antonio Cabala, S. L., con condutor tipo LA 110 mm² Al, e final no apoio n.º 60 existente da LMT PED-705, no tramo entre a derivada ao CT particular J. Antonio Cabala, S. L. e o CT Graña (Expte.322/09).  Liña eléctrica de media tensión aérea PED-705, a 15 kV (derivada a CT J. Antonio Cabala), de 0,046 km, coa orixe no apoio n.º 59 proxectado que substitúe ao existente da LMT PED-705, apoio donde se realiza a derivación ao CT particular Jose Constantino Pagano Antonica, S. L., con condutor tipo LA 56 mm² AL, e final no apoio n.º 59/1 existente da LMT PED- 705, primeiro apoio da derivada ao CT particular J. Antonio Cabala, S. L.  Liña eléctrica de media tensión subterránea a 15 kV de 0,755 km, coa orixe no paso aéreo a subterráneo a realizar no apoio n.º 49 proxectado que substitúe ao existente da LMT PED-705, no tramo entre a derivada ao CT Vilanova Augas (Expte.86/04) e a derivada ao CT San Juan Vilanova (Expte.27.900) a retirar, en condutor RHZ1 2OL 12/20 KV 1x240 mm² Al, e final no paso subterráneo a aéreo a realizar no apoio n.º 58 proxectado que substitúe ao existente da LMT PED-705, no tramo entre a derivada ao CT particular J. Antonio Cabala, S. l., despois de realizar entrada e saída no CT proxectado.  Centro de transformación, tipo prefabricado 2L+1P telecontrolado, cunha potencia de 250 kVA e unha relación de transformación de 15.000/400 V.  Desmontaxe dun tramo da liña PED705 entre el apoio 49 e 58, en condutor tipo LA-110, cunha lonxitude de 0,435 km.  Desmontaxe do CT San Juan Vilanova (Expte.27900), de tipo intemperio sobre pórtico. O orzamento da instalación, segundo o proxecto, é de 159.752,48 €. 8. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar ante esta Xefatura Territorial unha solicitude coa cal achegará a seguinte documentación:  As declaracións de conformidade relativas ao material ou equipamento, e as certificacións ou homologacións, se procede.  Un certificado do director da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015), sen prexuízo de que os interesados poidan interpor calquera outro recurso que se considere pertinente. A Coruña, 11 de xuño de 2020. Isidoro Martínez Arca Xefe territorial da Coruña